Členom Spoločnosti pre záhradnú a krajinnú tvorbu môže byť každá osoba staršia ako 18 rokov, ktorá profesionálne vykonáva niektorú z činností v obore záhradná a krajinná tvorba alebo sa štúdiom tohto oboru pripravuje na túto činnosť, alebo ktorá svoju aktívnu činnosť v obore už skončila.
Členom Spoločnosti môže byť tiež právnická osoba, ktorá profesionálne vykonáva niektorú z činností v obore záhradná a krajinná tvorba.
Podmienkou prijatia za riadneho člena (okrem podmienok hore uvedených) je podanie prihlášky s nevyhnutnými osobnými údajmi. Členstvo vzniká registráciou člena na sekretariáte Spoločnosti a zaplatením členského príspevku.